fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kymmenen tapaa edistää mielenterveyttä kun työelämä ottaa lujille - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Mielenterveys
Suomessa naisista 17 prosenttia ja miehistä 14 prosenttia on kokenut merkittävää psyykkistä kuormittuneisuutta, kertoo Terveyden ja hyvinvoinnin laitoksen Terveys 2011 -tutkimus. Joka neljäs työntekijä on kokenut työuupumusta.
Sairauspäivärahapäivistä joka neljäs, ja uusista työkyvyttömyyseläkkeistä joka kolmas myönnetään Suomessa psyykkisin perustein.
Hyvää mielenterveyttä tarvittaisiin siis työpaikoille lisää ja paljon. Työn luonne on muuttumassa ja henkiset haasteet kasvavat. Talouselämä vaatii työntekijöiltä yhä enemmän tietoa ja taitoa.
Monilla töiden jatkuminen on epävarmaa. Se tekee työntekijöistä haavoittuvia ja altistaa mielenterveysongelmille.
Kuitenkin työ on hyväksi mielenterveydelle. Työ ei tuo vain tuloja. Se luo turvallisuuden tunnetta, antaa täyttymystä ja vahvistaa itsetuntoa. Työ voi lujittaa yhteisöllisyyden tunnetta ja antaa sosiaalista tukea. Se edistää henkilökohtaista kasvua ja kehitystä.
Mielenterveyden edistäminen vaatii muutoksia
Hyvän mielenterveyden edistäminen työpaikalla edellyttää muutoksia organisaation sisällä. Muutokset voivat olla tarpeen työympäristössä, yrityskulttuurissa, johtamistavassa, työpaikan toimintavoissa tai viestinnässä.
Usein tarvitaan myös muutoksia sosiaalisissa verkostoissa eli työtovereiden keskinäisissä suhteissa, esimiesten kesken ja näiden ryhmien välillä.
Nämä kaikki seikat voivat vahvistaa tai heikentää työntekijöiden psyykkistä hyvinvointia.
10 tapaa edistää mielenterveyttä
Seuraavassa on 10 suositusta hyvän mielenterveyden ylläpitoon. Ne kehottavat niin työntekijöitä, esimiehiä kuin meitä kaikkia huolehtimaan omasta mielenterveydestämme:
Tunteista puhuminen ja niiden jakaminen toisen kanssa auttaa ylläpitämään hyvää mielenterveyttä ja selviytymään paremmin vaikeina ja stressaavina aikoina. Toiselle ihmiselle puhuminen ei ole heikkouden merkki, vaan loistava tapa huolehtia omasta terveydestään ja hyvinvoinnistaan.
Syö monipuolisesti ja paljon kasviksia, hedelmiä ja marjoja. Tärkeintä on monipuolisuus ja kohtuullisuus, pieni pala suklaata silloin tällöin ei terveyttä horjuta. Tee ruoanvalmistuksesta ja syömisestä perheen ja ystävien yhteistä laatuaikaa.
Ruoalla ja juomalla on vahva yhteys mieleen. Esimerkiksi sokeri antaa ensin energiaa, mutta johtaa myöhemmin äkilliseen energiatason laskuun verensokerin laskiessa. Ruoalla voi olla myös pitkäaikaisia vaikutuksia mielenterveyteen. B-vitamiinia runsaasti sisältävillä ruoka-aineilla, kuten kauralla tai sellerillä, voi olla rentouttava vaikutus.
Perhe ja ystävät ovat hyvä tuen lähde. Heiltä voi saada neuvoja, ja he voivat olla valmiita keskustelemaan ongelmista.
Vaihda maisemaa – sekin tekee hyvää mielenterveydelle. Se voi tarkoittaa puolen tunnin lounastaukoa töissä tai rentouttavaa viikonloppulomaa. Jopa muutaman minuutin tauko jostain tehtävästä saattaa auttaa vähentämään stressiä.
Kukaan meistä ei ole täydellinen. Arvosta itseäsi sellaisena kuin olet, arvosta kehoasi, elämäntapaasi, taitojasi ja ole avoin suhteessa muihin ihmisiin. Ole tyytyväinen saavutuksistasi ja hyväksy puutteesi.
Liikkumisesta tulee hyvä olo. Liikunta vapauttaa aivoissa aineita (endorfiineja), jotka saavat ihmisen tuntemaan olonsa hyväksi ja jotka vahvistavat immuunijärjestelmää. Säännöllinen liikunta parantaa itsetuntoa ja auttaa keskittymään, nukkumaan ja tuntemaan olon paremmaksi. Liikunta auttaa myös pitämään aivot ja muut tärkeät elimet terveinä.
7. Käytä alkoholia maltillisesti
Lasi viiniä ruuan kanssa tai samppanjatervehdys juhlissa ovat alkoholin käyttöä maltillisesti. Alkoholin runsas käyttö voi sen sijaan johtaa moniin mielenterveysongelmiin, kuten ahdistuneisuuteen ja masennukseen. Alkoholia juodaan usein mielialan muuttamiseksi – jotkut selvitäkseen pelosta, yksinäisyydestä tai henkilökohtaisista ongelmista – mutta sen turruttava vaikutus on väliaikainen.
Kukaan meistä ei ole täydellinen. Jos sinulla on vaikeaa etkä jaksa, pyydä apua.
9. Tee jotain, missä olet hyvä
Osaatko sujuvasti espanjaa, ratkot sanaristikoita helposti, virkkaat monimutkaisia pitsineuleita tai osaat korjata kodin viemäriputket? Mikä on itsellesi mielekästä tekemistä? Mihin toimintaan voisit uppoutua? Mistä tekemisestä pidit aiemmin?
Hauskanpito auttaa voittamaan stressin. Tavallisesti ihminen on hyvä juuri niissä asioissa, joiden tekemisestä hän nauttii, ja jonkin saavuttaminen voi auttaa parantamaan itsetuntoa.
Toisista ihmisistä huolehtiminen on tärkeä osa ihmissuhteiden ylläpitämistä. Toisista huolehtiminen tuo myös itselle hyvän olon. Huolehtiminen voi olla myös vapaaehtoistyötä vanhustentalossa tai naapurin koiran ulkoiluttamista.
Nina Tamminen & Pia Solin (toim.), Mielenterveyden edistäminen työpaikalla. THL Opas 32, 2014.
Tilaa kirja verkkokirjakaupasta: Mielenterveyden edistäminen työpaikalla.
Nina Tamminen erityisasiantuntija Yhdenvertaisuus, THL
Pia Solin johtava asiantuntija Mielenterveys, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.